ΚΑΝΟΝΙΣΜΟΣ (ΕΟΚ) αριθ. 1411/78 ΤΗΣ ΕΠΙΤΡΟΠΗΣ της 26ης Ιουνίου 1978 περί δεκάτης τετάρτης τροποποιήσεως του κανονισμού (ΕΟΚ) αριθ. 2042/75 "περί ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και της ορύζης"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975, περί κοινής οργανώσεως αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΟΚ) αριθ. 1254/78(2) και ιδίως το άρθρο 12 παράγραφος 2,

Εκτιμώντας:

ότι ο κανονισμός (ΕΟΚ) αριθ. 2042/75 της Επιτροπής της 25ης Ιουλίου 1975, περί ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και της ορύζης(3), όπως τροποποιήθηκε τελευταία από τον κανονισμό (ΕΟΚ) αριθ. 2738/77(4), καθώρισε ότι το πιστοποιητικό εξαγωγής για ορισμένα προϊόντα της κλάσεως 11.07 του κοινού δασμολογίου ισχύει μέχρι το τέλος του 11ου μηνός που ακολουθεί το μήνα εκδόσεως του πιστοποιητικού-

ότι η πείρα απέδειξε ότι η επί μακρό χρόνο ισχύς δύναται να αποβεί αντικείμενο κερδοσκοπικής εκμεταλλεύσεως- ότι, εν τούτοις, σύμφωνα με τη διεθνή πρακτική, μεγάλο μέρος των συμβάσεων παραδόσεως συνάπτονται για χρονικό διάστημα τουλάχιστον ενός έτους- ότι προκειμένου να επιτραπεί στους εξαγωγείς βύνης η συνέχιση της συνάψεως τοιούτου είδους υποθέσεων, ενδείκνυται η πρόβλεψη της δυνατότητος μεγαλυτέρας διαρκείας, εφ' όσον πληρούνται ορισμένες προϋποθέσεις, ιδίως, ως προς τους προορισμούς των εξαγωγών, την προθεσμία δηλώσεως των εν λόγω προορισμών στα πιστοποιητικά εξαγωγής και την παρεχομένη ασφάλεια κατά την έκδοση των πιστοποιητικών-

ότι η μακρά αυτή διάρκεια δεν πρέπει να καταλήξει σε υποχρεώσεις ως προς την εξαγωγή, επηρεάζοντας τη νέα περίοδο, και ιδίως προ της ενάρξεως της συγκομιδής κριθής- ότι, ως εκ τούτου, αρμόζει η εφαρμογή ημερομηνίας λήξεως στη διάρκεια ισχύος των πιστοποιητικών μακράς διαρκείας, των εκδιδομένων προ του μηνός Ιουλίου της τρεχούσης περιόδου- ότι αυτή η ημερομηνία λήξεως πρέπει να λάβει υπόψη κυρίως τις διατάξεις του άρθρου 16 παράγραφος 4 τέταρτο εδάφιο του κανονισμού (ΕΟΚ) αριθ. 2727/75 περί προσαρμογής της επιστροφής που έγινε κατά τους δύο πρώτους μήνες της περιόδου των σιτηρών-

ότι η παρεχομένη ασφάλεια κατά την έκδοση των πιστοποιητικών πρέπει να εξασφαλίζει την τήρηση των υποχρεώσεων που απορρέουν από το πιστοποιητικό- ότι όσον αφορά τα πιστοποιητικά εξαγωγής που έχουν διάρκει ισχύος μέχρι δώδεκα μήνες, το τρέχον ποσό της ασφάλειας αυτής έχει αποδειχθεί ανεπαρκές και ως εκ τούτου πρέπει να αυξηθεί κατά 20 έως 25 λογιστικές μονάδες κατά τόννο- ότι, εν τούτοις, στις περιπτώσεις, κατά τις οποίες η εφαρμογή της ημερομηνίας λήξεως οδηγεί σε διάρκεια που δεν ξεπερνά τους εννέα μήνες, το τρέχον ποσό της ασφάλειας θεωρείται επαρκές- ότι εξ άλλου θεωρείται σκόπιμη η αύξηση σε 10 λογιστικές μονάδες του ποσού ασφάλειας, για τα πιστοποιητικά με προκαθορισμό της επιτροφής, τα οποία έχουν διάρκεια ισχύος πέντε μηνών-

ότι, εξ άλλου, η προθεσμία δηλώσεως των προορισμών στα πιστοποιητικά εξαγωγής που έχουν διάρκεια ισχύος μεγαλύτερη από πέντε μήνες, η οποία προς το παρόν είναι τρίμηνη, φαίνεται ότι κατέστη στοιχείο κερδοσκοπίας- ότι είναι ευκταία η μείωση της προθεσμίας αυτής σε ένα μήνα-

ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το κείμενο του άρθρου 9α παράγραφοι 1 και 2 του κανονισμού (ΕΟΚ) αριθ. 2042/75 αντικαθίσταται από το ακόλουθο κείμενο:

"1. Κατά παρέκκλιση του άρθρου 9 και εφ' όσον ζητείται εν όψει εξαγωγής προς μία ζώνη προβλεπομένη στο παράρτημα II του κανονισμού (ΕΟΚ) αριθ. 1124/77, το πιστοποιητικό εξαγωγής για τα προϊόντα των κλάσεων 11.07 A I β), 11.07 A II β) και 11.07 B του κοινού δασμολογίου ισχύει από την ημέρα της εκδόσεώς του, κατά την έννοια του άρθρου 9 παράγραφος 1 του κανονισμού (ΕΟΚ) αριθ. 193/75:

- μέχρι την 30ή Σεπτεμβρίου του τρέχοντος ημερολογιακού έτους, εφ' όσον εξεδόθη από την 1η Ιανουαρίου μέχρι την 30ή Απριλίου,

- μέχρι του τέλους του επομένου ενδεκάτου μηνός εφ' όσον εξεδόθη από την 1η Ιουλίου μέχρι την 31η Οκτωβρίου,

- μέχρι την 30ή Σεπτεμβρίου του επομένου ημερολογιακού έτους εφ' όσον εξεδόθη από την 1η Νοεμβρίου μέχρι την 31ηΔεκεμβρίου.

Στην περίπτωση αυτή, το πιστοποιητικό αναγράφει στο τετράγωνο 13 την ένδειξη του προορισμού αυτού και επιβάλλει την εξαγωγή προς αυτό τον προορισμό.

Δεν χορηγούνται πιστοποιητικά κατ' εφαρμογή του εν λόγω άρθρου 9α, από την 1η Μαΐου μέχρι την 30ή Ιουνίου.

2. Εν τούτοις, η ένδειξη του προορισμού η προβλεπομένη στην παράγραφο 1 δύναται να πραγματοποιείται το βραδύτερο ένα μήνα από την ημέρα εκδόσεως του πιστοποιητικού, κατά την έννοια του άρθρου 9 παράγραφος 1 του κανονισμού (ΕΟΚ) αριθ. 193/75."

Άρθρο 2

Το κείμενο του άρθρου 12 παράγραφος 1 υπό δ) του κανονισμού (ΕΟΚ) αριθ. 2042/75 αντικαθίσταται από το ακόλουθο κείμενο:

"δ) 8 λογιστικές μονάδες ανά τόννο για τα προϊόντα τα προβλεπόμενα στο άρθρο 1 υπό δ) του κανονισμού (ΕΟΚ) αριθ. 2727/75 και στο άρθρο 1 του κανονισμού (ΕΟΚ) αριθ. 1418/76, εξαιρέσει των προϊόντων της κλάσεως 11.07, αν πρόκειται για πιστοποιητικά εξαγωγής, για τα οποία η επιστροφή ή η εισφορά εξαγωγής έχει προκαθορισθεί-

ε) 10 λογιστικές μονάδες ανά τόννο για τα προϊόντα της κλάσεως 11.07 αν πρόκειται για πιστοποιητικά εξαγωγής, για τα οποία η επιστροφή ή η εισφορά εξαγωγής έχει προκαθορισθεί.

Εν τούτοις, για τα πιστοποιητικά που χορηγούνται σύμφωνα με το άρθρο 9α, η ασφάλεια αυτή ανέρχεται σε:

- 20 λογιστικές μονάδες ανά τόννο για τα πιστοποιητικά τα χορηγούμενα από την 1η Ιανουαρίου μέχρι την 30ή Απριλίου,

- 25 λογιστικές μονάδες ανά τόννο για τα πιστοποιητικά τα χορηγούμενα από την 1η Ιουλίου μέχρι την 31η Δεκεμβρίου.

Στην περίπτωση αυτή η ασφάλεια:

- καταπίπτει, αν η ένδειξη ενός των προορισμών των προβλεπομένων στο άρθρο 9α παράγραφος 1 δεν πραγματοποιήθηκε εντός της προβλεπομένης προθεσμίας, σύμφωνα με τις διατάξεις του εν λόγω άρθρου,

- δεν αποδεσμεύεται, κατά παρέκκλιση του άρθρου 17 παράγραφος 2 του κανονισμού (ΕΟΚ) αριθ. 193/75, παρά μόνο υπό τον όρο της προσκομίσεως της αποδείξεως ότι το προϊόν έφθασε στον προορισμό- η απόδειξη αυτή παρέχεται σύμφωνα με το άρθρο 11 παράγραφος 1 του κανονισμού (ΕΟΚ) αριθ. 192/75."

Άρθρο 3

Ο παρών κανονισμός αρχίζει να ισχύει την 1η Ιουλίου 1978. Εφαρμόζεται μόνο για τα πιστοποιητικά τα χορηγούμενα από την ημέρα ενάρξεως ισχύος αυτού.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 26 Ιουνίου 1978.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. Ν 281 της 1.11.1975, σ. 1

(2) ΕΕ αριθ. Ν 156 της 14.6.1978, σ. 1.

(3) ΕΕ αριθ. Ν 213 της 11.8.1975, σ. 5.

(4) EΕ αριθ. Ν 316 της 10.12.1977, σ. 31.